ตลาดหุ้นเอเชียไม่สดใส นักลงทุนวิตกไวรัส “โคโรนา” กระทบเศรษฐกิจทั่วโลก!
ตลาดหุ้นเอเชียไม่สดใส นักลงทุนวิตกไวรัส “โคโรนา” กระทบเศรษฐกิจทั่วโลก!
ตลาดหุ้นเอเชียไม่สดใส นักลงทุนวิตกไวรัส “โคโรนา” กระทบเศรษฐกิจทั่วโลก!
30 ม.ค. 2563

ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนยังคงวิตกกังวลเกี่ยวกับการแพร่ระบาดของไวรัสโคโรนาสายพันธุ์ใหม่ โดยนายเจอโรม พาวเวล ประธานธนาคารกลางสหรัฐ (เฟด) แสดงความเห็นว่า มีความเป็นไปได้ว่าการแพร่ระบาดอย่างรวดเร็วของไวรัสชนิดนี้จะส่งผลกระทบต่อกิจกรรมทางเศรษฐกิจในประเทศจีนและทั่วโลก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,284.58 จุด ลดลง 94.82 จุด, -0.41%
ดัชนี HSI ตลาดหุ้นฮ่องกงเปิดวันนี้ที่ 27,030.61 จุด ลดลง 130.02 จุด, -0.48%
ดัชนี TAIEX ตลาดหุ้นไต้หวันเปิดวันนี้ที่ 11,933.23 จุด ลดลง 185.48 จุด, -1.53%
ดัชนี KOSPI ตลาดหุ้นเกาหลีใต้เปิดวันนี้ที่ 2,181.54 จุด ลดลง 3.74 จุด, -0.17%
ดัชนี FTSE STI ตลาดหุ้นสิงคโปร์เปิดวันนี้ที่ 3,183.20 จุด เพิ่มขึ้น 0.63 จุด, +0.02%
ดัชนี FBMKLCI ตลาดหุ้นมาเลเซียเปิดวันนี้ที่ 1,551.25 จุด เพิ่มขึ้น 0.78 จุด, +0.05%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,466.45 จุด เพิ่มขึ้น 4.14 จุด, +0.06%
ตลาดหุ้นจีนปิดทำการวันนี้เนื่องในวันตรุษจีน
ทั้งนี้ ในระหว่างการแถลงข่าวต่อสื่อมวลชนเมื่อคืนนี้ นายพาวเวล ได้กล่าวถึงสถานการณ์การแพร่ระบาดของไวรัสโคโรนาสายพันธุ์ใหม่ โดยแสดงความเห็นว่า มีความเป็นไปได้ว่าการแพร่ระบาดอย่างรวดเร็วของไวรัสชนิดนี้จะส่งผลกระทบต่อกิจกรรมทางเศรษฐกิจในประเทศจีนและทั่วโลก เมื่อพิจารณาจากการใช้มาตรการคุมเข้มด้านการเดินทางและบริษัทหลายแห่งต้องระงับการดำเนินงานบางส่วนเพื่อป้องกันการแพร่ระบาดของเชื้อไวรัส พร้อมกับกล่าวว่า
ขณะนี้ยังเร็วเกินไปที่จะระบุว่าผลกระทบนั้นร้ายแรงเพียงใด เนื่องจากยังไม่เป็นที่แน่นอนว่า การแพร่ระบาดจะลุกลามออกไปมากเพียงใด และจะส่งผลกระทบมากเพียงใดต่อเศรษฐกิจมหภาคของจีน บรรดาประเทศคู่ค้า และประเทศทั่วโลก ดังนั้น เฟดจึงต้องจับตาสถานการณ์ดังกล่าวอย่างใกล้ชิด
ด้านนายแพทย์ทีโดรส อัดฮานอม กีบรีเยซุส ผู้อำนวยการใหญ่องค์การอนามัยโลก (WHO) เปิดเผยว่า WHO จะจัดการประชุมคณะกรรมการฉุกเฉินในวันนี้ เพื่อประเมินสถานการณ์การแพร่ระบาดของเชื้อไวรัสโคโรนาสายพันธุ์ใหม่ และเพื่อที่จะตัดสินใจว่า ไวรัสโคโรนาสายพันธุ์ใหม่นี้ เป็นภาวะฉุกเฉินด้านสาธารณสุขของโลกหรือไม่